text: Efter arbejdsnedlæggelse: Vi er fire slagtedage bagud
  24 april 2017 kl. 07.40
  Slagterimedarbejderne på Danish Crowns slagterier i Horsens og Blans har mandag morgen genoptaget arbejdet efter arbejdsnedlæggelsen. 
  Medarbejderne mødte mandag morgen ind som normalt på slagterierne i Horsens og Blans, det fortæller Jens Hansen, pressechef ved Danish Crown, til TV SYD.
  Efter arbejdsnedlæggelsen er slagterierne fire slagteridage bagud med deres produktion.
  - Det kommer til at tage et stykke tid at indhente, siger Jens Hansen til TV SYD. Han regner med at den tabte produktion første er indhentet et stykke inde i juni måned. Det skyldes især, at slagterierne i maj måned løber ind i en del helligdage.
  Han forsikrer dog, at der ikke kommer til at mangle varer i butikkerne.
  
  